Dahldörp - Wikipedia

# Dahldörp

### Vun Wikipedia

Dahldörp is en Dörp in de Gemeen Gnarrnborg.

## [Ännern] Geografie

Dahldörp liggt in’t Düvelsmoor. In’n Noordoosten liggt Gnarrnborg, in’n Oosten doot Barkhusen un Korlshöfnerbarg liggen. Na Süden to sünd de beiden Stratendörper Findörp un Kolheim. Na Westen sünd de Naverdörper Kohstedtermoor, Nee-Kohstedt un Kohstedt, na Noorden liggt noch Messelskamp.

## [Ännern] Historie

Dahldörp is 1782 as Stratendörp langs den Dahldörper Kanaal anleggt worrn. Dat weer bi de Moorkolonisatschoon dör Jürgen Christian Findörp. Dat Dörp verlöppt vun Noordoost na Süüdwest langs den Kanal un parallel to’n Oost-Hamm-Kanaal un de Dörper Findörp un Kolheim. Twölf Siedlers kregen don je 60 Morgen Land towiest. Vör allen mit Törfsteken verdenen de Siedlers toeerst Geld. Dat Dörp bleev jümmer lütt. 1848 geev dat noch jümmer twölf Buursteden mit alltohoop 73 Inwahners. 1871 harr dat Dörp dat eerste Maal mehr as 100 Inwahners. 1910 weren dat denn al 168 Inwahners. Mit de egenstännige Gemeen Dahldörp güng dat 1928 toenn. Dat Dörp harr en ne’e Dörpstraat boot un harr nu Schullen. Dat weer nödig, dat sik de Gemeen Dahldörp de Gemeen Gnarrnborg ansluten dee.

## [Ännern] Verkehr

Dahldörp sülvst besteiht blot ut de Dahldörper Straat. De geiht in’n Noorden in Gnarrnborg an de Landstraat 122 ran. In’n Süden löppt de Straat in Kolheim an de Kolheimer un Findörper Straat ran, de to beide Sieden an’n Oost-Hamm-Kanaal langsgeiht. Ans gifft dat blot noch en lüttjere Verbinnen na Kohstedt.

Koordinaten: 53° 22′ N, 8° 59′ O

Vun „http://nds.wikipedia.org../../../d/a/h/Dahld%C3%B6rp.html“

Kategorien: Oort | Landkreis Rodenborg (Wümm)

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken